Uhlíková stopa plne elektrického vozidla (BEV) je počas priemernej doby jeho životnosti nižšia než v prípade tradičných vozidiel so spaľovacími motormi (ICE). Vzdialenosť, ktorú treba s elektromobilom prejsť, aby bola jeho uhlíková stopa v porovnaní s vozidlami so spaľovacími motormi nižšia, však do značnej miery závisí od spôsobu výroby používanej elektriny. Ak elektromobil nabíjate elektrinou z obnoviteľných zdrojov, dosiahnete tento moment skôr, než v prípade, že elektrina pochádza z fosílnych palív. Ak je to možné, odporúčame elektromobil nabíjať elektrinou z obnoviteľných zdrojov.
Naším cieľom je úplná transparentnosť z hľadiska celkovej uhlíkovej stopy našich elektromobilov. Analýza životného cyklu (LCA) modelu XC40 Recharge je už k dispozícii a analýza životného cyklu modelu C40 Recharge bude k dispozícii v priebehu roka 2021.